《夏日独居》
宋代·王安国

竹苗敷夏阴，萝蔓蔽朝亮。感此节物佳，百骸适无恙。

委蛇投广厦，萧瑟绝遗响。稍酬简编馀，俄得冠裾放。

身虽势利中，心随弦歌尚。默然想圣贤，游世无得丧。

抱关秉翟间，未分弃冗长。人生适意难，聊各安所乡。

作者简介：王安国（1028年-1074年）字平甫，王安石大弟。熙宁进士。北宋临川（今江西省东乡县上池村）人。北宋著名诗人。世称王安礼、王安国、王雱为“临川三王”。王安国器识磊落，文思敏捷，曾巩谓其“于书无所不通，其明于是非得失之理为尤详，其文闳富典重，其诗博而深。